**Ministru kabineta rīkojuma projekta**

**“Par Eiropas Savienības struktūrfondu un Kohēzijas fonda 2014.-2020.gada plānošanas perioda darbības programmu “Izaugsme un nodarbinātība”” sākotnējās ietekmes novērtējuma ziņojums** (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda (turpmāk – ES fondi) 2014.–2020.gada plānošanas perioda darbības programma “Izaugsme un nodarbinātība” (turpmāk – darbības programma) tikusi izstrādāta un virzīta apstiprināšanai Ministru kabinetā (turpmāk – MK), pamatojoties uz MK 2013.gada 4.jūnija rīkojuma Nr.230 “Par Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.–2020.gadā Latvijā” 2.punktu. Darbības programma ir izstrādāta saskaņā ar:- Eiropas Parlamenta un Padomes 2013.gada 17.decembra regulu (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu un Kohēzijas fondu un Eiropas Jūrlietu un zivsaimniecības fondu un atceļ Regulu (EK) Nr.1083/2006 (turpmāk – Regula Nr.1303/2013);- Eiropas Parlamenta un Padomes 2013.gada 17.decembra regulu (ES) Nr.1301/2013 par Eiropas Reģionālās attīstības fondu un īpašiem noteikumiem attiecībā uz mērķi “Ieguldījums izaugsmei un nodarbinātībai” un ar ko atceļ Regulu (EK) Nr.1080/2006 (turpmāk – Regula Nr. 1301/2013);- Eiropas Parlamenta un Padomes 2013.gada 17.decembra regulu (ES) Nr.1304/2013 par Eiropas Sociālo fondu un ar ko atceļ Padomes Regulu (EK) Nr.1081/2006 (turpmāk – Regula Nr. 1304/2013);- Eiropas Parlamenta un Padomes 2013.gada 17.decembra regulu (ES) Nr.1300/2013 par Kohēzijas fondu un ar ko atceļ Padomes Regulu (EK) Nr.1084/2006 (turpmāk – Regula Nr. 1300/2013). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Finanšu ministrijas izstrādāto Koncepciju par Eiropas Reģionālās attīstības fonda, Eiropas Sociālā fonda, Kohēzijas fonda, Eiropas Lauksaimniecības fonda lauku attīstībai un Eiropas Jūrlietu un zivsaimniecības fonda ieviešanu 2014.–2020.gadā Latvijā (izskatīta MK 2013.gada 4.jūnija sēdē; protokols Nr.33 22.§; TA-939), Finanšu ministrijai tika uzdots sadarbībā ar Zemkopības ministriju, Pārresoru koordinācijas centru, atbildīgajām nozaru ministrijām un Valsts kanceleju, konsultējoties ar sociālajiem, sadarbības, nevalstiskā sektora un reģionālajiem partneriem izstrādāt un finanšu ministram iesniegt noteiktā kārtībā MK Partnerības līgumu un Eiropas Sociālā fonda (turpmāk – ESF), Eiropas Reģionālās attīstības fonda (turpmāk – ERAF) un Kohēzijas fonda (turpmāk – KF) darbības programmu. Darbības programma ir nacionāla līmeņa plānošanas dokuments, kas iezīmē Latvijai piešķirto ESF, ERAF un KF finansējumu. Darbības programma ir izstrādāta balstoties uz Nacionālajā attīstības plānā 2014 – 2020.gadam identificētajām tautsaimniecības vajadzībām un noteiktajiem uzdevumiem. Darbības programmā tiek norādīti prioritārie virzieni, tematiskie mērķi un investīciju prioritātes, kur identificējami konkrēti sasniedzamie mērķi, plānotais finansējuma apmērs un atbilstošs nacionālais līdzfinansējums. Katram prioritārajam virzienam tiek noteikti rādītāji (finanšu, iznākuma un rezultāta), uz kuriem balstoties tiks vērtēts darbības programmas īstenošanas progress virzībā uz mērķu sasniegšanu un kas tiks izmantoti kā pamats ES fondu izpildes uzraudzībai, izvērtēšanai un pārskatīšanai.  Ar Ministru kabineta 2014.gada 16.septembra rīkojumu Nr.498 “Par darbības programmas “Izaugsme un nodarbinātība” projektu 2014.–2020.gada plānošanas periodam” (turpmāk – rīkojums Nr.498) ir apstiprināta darbības programma. Saskaņā ar rīkojuma Nr.498 2.punktā minēto, Finanšu ministrijai pirms darbības programmas iesniegšanas Eiropas Komisijā (turpmāk – EK) jāveic tehniski precizējumi darbības programmā atbilstoši EK pieprasījumam un jānodrošina darbības programmas iesniegšanu EK līdz 2014.gada 16.septembrim.2014.gada 2.septembra MK sēdē darbības programma tika atbalstīta iesniegšanai Eiropas Komisijai (turpmāk – EK) (MK 2014.gada 16.septembra rīkojumu Nr.498 “Par darbības programmas “Izaugsme un nodarbinātība” projektu 2014.–2020.gada plānošanas periodam”), līdz apstiprināšanai EK atļaujot veikt tehniskus precizējumus darbības programmā atbilstoši EK pieprasījumam. Izpildot rīkojuma Nr.498 2.punktā minēto, Finanšu ministrija atbilstoši EK norādījumiem veica tehniskus precizējumus darbības programmā un saskaņā ar Regulas Nr.1303/2013 14.panta ceturto daļu 2014.gada 5.septembrī darbības programmu oficiāli iesniedza EK, izmantojot sistēmu SFC 2014[[1]](#footnote-1). Pēc darbības programmas iesniegšanas EK, tika saņemti papildu norādījumi no EK, kuru rezultātā darbības programmā tika veikti vēl papildu tehniski precizējumi, un 2014.gada 13.oktobrī Finanšu ministrija iesniedza EK sistēmā SFC 2014 atkārtoti precizēto darbības programmas versiju.2014.gada 11.novembrī EK pieņēma lēmumu[[2]](#footnote-2) par darbības programmas apstiprināšanu. Ņemot vērā minēto, lai nodrošinātu, ka nav nesakritību starp nacionālā līmenī spēkā esošo un EK apstiprināto dokumentu, Finanšu ministrija iesniedz EK apstiprināto darbības programmas gala versiju.Ņemot vērā, ka darbības programma ir apstiprināta EK un līdz tam precizējumi darbības programmā tika veikti, lai novērstu tehniskas nepilnības, kas neskar darbības programmā plānoto investīciju saturu un nosacījumus pēc būtības, atkārtota saskaņošana ar iesaistītajām institūcijām nav nepieciešama. |
| 3. | Projekta izstrādē iesaistītās institūcijas | Darbības programmas izstādē tika iesaistītas visas atbildīgās nozaru ministrijas, kā arī sociālie un sadarbības partneri, proti, Ekonomikas ministrija, Tieslietu ministrija, Vides aizsardzības un reģionālās attīstības ministrija, Satiksmes ministrija, Zemkopības ministrija, Veselības ministrija, Labklājības ministrijas, Valsts kanceleja, Kultūras ministrija, Izglītības un zinātnes ministrija, Pārresoru koordinācijas centrs, Latvijas Pašvaldību savienība, Latvijas Lielo pilsētu asociācija, biedrība „Latvijas Pilsoniskā alianse”, Latvijas Darba devēju konfederācija, plānošanas reģioni, u.c. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Potenciālie ES fondu finansējuma saņēmēji, to sadarbības partneri un gala labuma guvēji. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā plānotās ES fondu investīcijas 4,4 miljardu *euro* apmērā laika posmā 2014.–2020.gadam, tiesiskais regulējums pozitīvi ietekmēs visas tautsaimniecības jomas, īpaši pētniecības, informācijas komunikāciju tehnoloģiju, uzņēmējdarbības, enerģētikas, vides, transporta, nodarbinātības, sociālās iekļaušanas un izglītības jomas, kā arī minētās investīcijas veicinās teritoriju līdzsvarotu attīstību.Detalizētāki nosacījumi tiks ietverti MK noteikumos par specifisko atbalsta mērķu īstenošanu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Tieša ietekme uz valsts un pašvaldību budžetiem tiks vērtēta, izstrādājot MK noteikumus par specifisko atbalsta mērķu īstenošanu.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti  | Specifisko atbalsta mērķu ieviešanu regulēs MK noteikumi par specifisko atbalsta mērķu īstenošanu, kas atbilstoši Eiropas Savienības struktūrfondu un Kohēzijas fonda 2014.–2020.gada plānošanas perioda vadības likumam (turpmāk –Vadības likums) tiks izstrādāti līdz 2017.gada 31.decembrim.Nepieciešams atzīt par spēku zaudējušu rīkojumu Nr.498, kas ir zaudējis aktualitāti, jo ar to atbalstītajā darbības programmas versijā līdz tās apstiprināšanā EK veikti precizējumi, attiecīgi EK apstiprināto darbības programmas versiju nepieciešams virzīt apstiprināšanai MK. |
| 2. |  Atbildīgā institūcija  | Finanšu ministrija |
| 3. | Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības pārstāvji varēja līdzdarboties darbības programmas izstrādē, sniedzot atzinumu par to pēc izsludināšanas Valsts sekretāru sanāksmē, piedalīties publiskajā apspriešanā un sabiedriskajā apspriedē, sniegt atzinumus saskaņošanas procesā un piedalīties MK sēdē.  |
| 2. | Sabiedrības līdzdalība projekta izstrādē | Finanšu ministrija 2013.gadā darbības programmai rīkoja sabiedrisko apspriešanu, kurā piedalījās plašs ieinteresēto pārstāvju loks, t.sk. plānošanās reģionu pārstāvji, asociāciju un biedrību pārstāvji, pašvaldību pārstāvji utt.Papildus darbības programmas izstrādes procesā tika organizēts vairāk nekā 30 tematisko diskusiju, kā arī nodrošināta dalība vairākās pašvaldību un partneru rīkotās konferencēs, kurās partneri un ieinteresētās personas un organizācijas izteikušas gan savus iebildumus, gan priekšlikumus. Papildus minētajam sabiedrības pārstāvji tika informēti par veiktajiem precizējumiem darbības programmā Eiropas Savienības struktūrfondu un Kohēzijas fonda pagaidu uzraudzības komitejas ietvaros.  |
| 3. | Sabiedrības līdzdalības rezultāti | Partneru un ieinteresēto personu un organizāciju izteiktie iebildumi, gan priekšlikumi, tika izanalizēti un attiecīgi iestrādāti darbības programmā. |
| 4. | Cita informācija | Nav |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | ES fondu vadībā iesaistītās institūcijas saskaņā ar Vadības likumā noteikto. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Jaunu institūciju izveide, esošu institūciju likvidācija vai reorga­nizācija nav paredzēta. |
| 3. | Cita informācija | Nav |

Anotācijas V sadaļa – projekts šo jomu neskar.

Finanšu ministrs J.Reirs

Vīza: Valsts sekretāre B.Bāne

16.01.2015 13:00

1299

K.Virse, 67095479

Karina.Virse@fm.gov.lv

1. System for Fund management in the European Community 2014-2020 (turpmāk – SFC 2014) [↑](#footnote-ref-1)
2. Komisijas īstenošanas lēmums C(2014)8508 final (2014.gada 11.novembris) ar ko apstiprina konkrētus elementus darbības programmā ,,Izaugsme un nodarbinātība” atbalstam no Eiropas Reģionālas attīstības fonda, Kohēzijas fonda, Eiropas Sociālā Fonda un īpašā piešķīruma .Jaunatnes nodarbinātības iniciatīvai saskaņā ar mērķi “Investīcijas izaugsmei un nodarbinātībai” Latvijā [↑](#footnote-ref-2)